19/11/2021 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. A15.79104. Concesión de auga. Concello de Coristanco

O Servizo de Prevención de Incendios Forestais, Xefatura Territorial da Consellería de Medio Rural en A Coruña, solicita de Augas de Galicia un caudal de 200 m 3 /ano de augas procedente dunha canle de derivación de augas dun regato sen nome (idcurso 983610007637), afluente do rego de Porto Curro (idcurso 1003775266242) no lugar de O Igrexario, parroquia de Cuns (San Vicenzo), t. m. de Coristanco, con destino a uso de extinción de incendios. O presente anuncio ten por obxecto abrir a regulamentaria información pública que prescribe o artigo 109 do Regulamento do dominio público hidráulico. Expediente: DH. A15.79104 As características do aproveitamento son: SOLICITANTE: Servizo de Prevención de Incendios Forestais CAUDAL: 0,0634 litros/segundo DESTINO: Extinción de incendios ORIXE: Canle de derivación dun rego (idcurso 983610007637) LUGAR: O Igrexario PARROQUIA: Cuns (San Vicenzo) CONCELLO: Coristanco As augas obxecto da captación proceden dunha canle de derivación do regato sen nome que, logo de atravesar o viario identificado catastralmente coa referencia 15029A079090030000DX (estrada de Sordíns a Cuns) e entrar na parcela 15029A078003090000DT (parcela nº 309 do polígono nº 78), captarase a través dunha arqueta e conducirase por gravidade pola cuneta da estrada de Sordíns a Cuns mediante un tubo PE 50 mm de lonxitude aproximada 60 m. l. cara a un depósito de formigón a construír na citada parcela nº 309. O depósito será de formigón armado de dimensións 7,00 (ou 6,00) x 4,00 x 2,50 metros e soterrarase uns 1,85 metros, e disporá de boia para o peche da auga unha vez enchido o depósito e de contador para medir a auga consumida. Elementos complementarios do aproveitamento: - Peche perimétrico do depósito a base de postes de aceiro galvanizado e malla de simple torsión con acceso – porta de folla simple en aceiro galvanizado. - Acometidas para os depósitos. - Desaugue e rebosadoiro en PVC ¢110 mm, previa formación de pasamuros na lousa de cimentación do depósito e muro respectivamente. O desaugadoiro contará con arqueta e chave de corta na saída. - Carga vehículos autobomba: Disporase dun pozo de aros prefabricados de formigón no exterior do peche, conectado ao depósito cun tubo PVC ¢315 mm. - Preparación dun firme desde a estrada contigua para acceso dos vehículos autobomba. - Rampla externa para saída de animais a 1 metro da coroación do depósito. Todas as obras atópanse na zona de policía da valgada dun regato coa identificación 983610007637. O que se fai público para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Coristanco ou nas oficinas deste servizo onde estará exposto o expediente de que se trata, para que poida ser examinado por quen o desexe, previa cita no enderezo electrónico dgn. augas@xunta. gal. A Coruña, 11 de novembro de 2021 O xefe do servizo territorial (sinatura dixital) Teia Diana Florentina Mira Neve